

**ŠALČININKŲ R. EIŠIŠKIŲ STANISLOVO RAPOLIONIO GIMNAZIJOS DIREKTORIUS**

**ĮSAKYMAS**

**DĖL VIEŠŲJŲ PIRKIMŲ PROCESO ADMINISTRATORIAUS SKYRIMO**

2024 m. vasario 14 d. Nr. 24

Vadovaudamasi Šalčininkų rajono Eišiškių Stanislovo Rapolionio gimnazijos direktoriaus 2024 m. vasario 14 d. įsakymu Nr. V-21 patvirtintomis Viešųjų pirkimų organizavimo ir vidaus kontrolės taisyklėmis:

1. S k i r i u Veslava Ščerbo Gotoveckienę, vyriausiąją buhalterę, viešųjų pirkimų proceso administratoriumi ir asmeniu, atsakingu už Eišiškių Stanislovo Rapolionio gimnazijos paskyrų CVP IS, MK IS, CPO LT elektroniniame kataloge, sistemose „E. sąskaita“ ir „E. pristatymas“ administravimą, pirkimų planavimą ir viešųjų pirkimų proceso organizavimą.

2. N u r o d a u viešųjų pirkimų proceso administratoriui vykdyti šias jam priskirtas funkcijas: – administruoti paskyras CVP IS, MK IS, CPO LT elektroniniame kataloge, sistemose „E. sąskaita“ ir „E. pristatymas“ ir tvarkyti duomenis apie Eišiškių Stanislovo Rapolionio gimnazijos darbuotojus, dalyvaujančius Eišiškių Stanislovo Rapolionio gimnazijos viešųjų pirkimų procese (pirkimų specialistus, ekspertus ir kt.); – pagal iš viešųjų pirkimų iniciatorių gautą pirkimų poreikį, rengti ir teikti Direktoriui tvirtinti metinį pirkimų planą ir jo pakeitimus, skaičiuoti numatomų pirkimų vertes ir parinkti pirkimo būdus; – vadovaujantis Direktoriaus patvirtintu metiniu pirkimų planu, rengti Eišiškių Stanislovo Rapolionio gimnazijos pirkimų suvestinę ir ją ne vėliau negu iki einamųjų biudžetinių metų kovo 15 d., o patikslinus metinį pirkimų planą nedelsiant paskelbti CVP IS; – atlikti Eišiškių Stanislovo Rapolionio gimnazijos vidaus dokumentų, susijusių su pirkimais, tarp jų ir pirkimų organizavimo taisyklių atitikties galiojantiems teisės aktams, stebėseną ir, esant poreikiui, rengti jų pakeitimus; –CVP IS pildyti metines pirkimų ataskaitas pagal VPĮ 96 straipsnio 2 dalies 2 punkto ir 3 dalies reikalavimus.

3. Į p a r e i g o j u Veslava Ščerbo Gotoveckienę, vyriausiąją buhalterę, pasirašyti nešališkumo deklaraciją ir konfidencialumo pasižadėjimą.

Direktorė Danuta Zuzo